Държавен вестник, бр. 104, 2018 г., стр. 21

БРОЙ  104	
Д Ъ Р Ж А В Е Н  В Е С Т Н И К 	
СТР.  21  
най-разходоефективни за бюджета на НЗОК 
предложения, сключват договори с НЗОК, 
които включват определените от НЗОК съ-
ответни условия за доставка, за заплащане 
на медицинските изделия, за представяне на 
банкова гаранция и други.“
§ 10. Създава се чл. 30а:
„Чл. 30а. При промени в действащото 
законодателство могат да се провеждат 
процедури по реда на тази наредба и извън 
сроковете, определени в нея.“
§ 11. Член 31 се изменя така:
„Чл. 31. (1) Списъците, съставяни ежегодно, 
след приключване на процедурата по чл. 24, 
ал. 1, с определени в тях групи медицински 
изделия, с изискванията за предписването и 
за отпускането им, както и стойността, до 
която НЗОК ги заплаща, влизат в сила от 
1 януари на следващата календарна година. 
Когато списъците не бъдат съставени и ут-
върдени в сроковете, определени в тази на-
редба, НЗОК заплаща медицинските изделия 
от списъците и до стойността, определена 
при последната процедура, но не по-късно 
от 31 март на текущата година.
(2) Когато до 1 април на текущата година 
няма влезли в сила нови списъци по ал. 1, 
по изключение, с цел недопускане на огра-
ничаване на достъпа на здравноосигурените 
лица до медицински изделия, списъците от 
последната процедура продължават дейст-
вието си и НЗОК продължава да заплаща 
медицинските изделия от тях, до стойностите 
и при условията, определени при последната 
процедура.“
§ 12. В чл. 34, ал. 1  т. 4 се изменя така:
„4. да се заплащат от обществен фонд в 
поне три от държавите – членки на Европей-
ския съюз, като се декларира стойността, до 
която се заплащат от съответните фондове.“
§ 13. В чл. 38 се правят следните изме-
нения:
1. В ал. 1 думите „пределните количе-
ства (лимити) на медицински изделия“ се 
заменят с „максималния размер на целевите 
помощи за изработване, покупка и ремонт 
на медицинските изделия“.
2. В ал. 2 думите „пределните лимити“ се 
заменят с „максималните размери“.
§ 14. В допълнителната разпоредба се 
създават т. 2а, 2б и 2в:
„2а. „Комплексна оценка“ е оценка, която 
включва финансови условия, медицински и 
технически характеристики, анализ на данни-
те от интегрираната информационна система 
на НЗОК относно отчетените и заплатени 
обеми/брой медицински изделия по изпъл-
нители на болнична медицинска помощ и 
налична информация за доплащане от ЗОЛ.
2б. „Максимална прогнозна аналитич-
на стойност“ е стойност, получена след 
извършен маркетингов анализ, както и 
анализ на разходвани бюджетни средства 
по конкретни групи медицински изделия, 
съответни обеми/брой, данни за доплащания 
за тях, отнесени към планираните бюджетни 
средства по закона за бюджета на НЗОК за 
съответната година.
2в. „Най-разходоефективни за бюджета 
на НЗОК предложения“ са предложения, 
които включват определените от НЗОК съ-
ответни условия за доставка, за заплащане 
на медицинските изделия, за представяне 
на банкова гаранция и др. и са с най-добро 
съотношение между постигане на терапев-
тичен резултат от прилагане на медицин-
ското изделие и разходване на средства 
от бюджета на НЗОК за това изделие при 
съпоставянето му с други изделия с еднакви 
или със сходни терапевтични показания 
(характеристики), представляващи терапев-
тични алтернативи и заплащани напълно 
или частично от НЗОК.“
§ 15. В приложение № 1 към чл. 9, ал. 1 
накрая думите „подпис и печат/signature and 
seal:“ се заменят с „подпис/signature“.
§ 16. Приложение № 2 към чл. 23, ал. 3, 
т. 1 се отменя.
§ 17. Приложение № 3 към чл. 23, ал. 3, 
т. 7 се отменя.
Преходни и заключителни разпоредби
§ 18. Започналите до влизането в сила на 
това постановление процедури по определя-
не на стойността, до която НЗОК заплаща 
медицинските изделия, принадлежащи към 
една група, се довършват по реда на това 
постановление.
§ 19. (1) Националната здравноосигури-
телна каса определя стойност на заплащане 
100 на сто за групите медицински изде-
лия, доплащани по реда на Методиката по 
чл. 106а, ал. 1 и 2 от Закона за лечебните 
заведения през 2018 г., но не по-висока от 
общата заплащана за тях стойност от бюджета 
на Министерството на здравеопазването и 
бюджета на НЗОК, за пациенти, на които 
са приложени от 1 януари 2019 г.
(2) Алинея 1 не се прилага за медицински 
изделия за ветераните от войните, които през 
2018 г. се заплащат от Министерството на 
здравеопазването съгласно Методиката по 
чл. 106а, ал. 1 и 2 от Закона за лечебните 
заведения и чл. 4, т. 2 и 4 от Закона за ве-
тераните от войните.
§ 20. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
10928